2025. gada pasaules čempionāts snūkerā

2025. gada pasaules čempionāts snūkerā bija profesionālais snūkera turnīrs, kas no 19. aprīļa līdz 5. maijam 49. reizi pēc kārtas norisinājās teātrī "Crucible" Šefildā, Lielbritānijā. Šis notikums bija 18. un noslēdzošais reitinga turnīrs 2024./2025. sezonā. Uzvarētājs ieguva £500,000 naudas balvu no kopējā £2,395,000 apbalvošanas fonda.
Kairens Vilsons sāka turnīru kā esošs pasaules čempions, 2024. gada turnīra finālā pieveicot velsieti Džeku Džonsu ar rezultātu 18:14. 2024. gada pasaules čempions nespēja nosargāt titulu, pirmajā kārtā piekāpjoties Lejam Peifanam ar rezultātu 9:10, kļūstot par 20. snūkeristu kopš 1977. gada turnīra pārcelšanos "Crucible" teātrī, kurš nākamajā gadā pēc pirmā titula izcīnīšanas nespēja atkārtoti kļūt par čempionu.

Par turnīra uzvarētāju kļuva ķīniešu amatieru snūkerists Čžao Sjiņtuns, kurš pēc četrām uzvarētām kvalifikācijas turnīra spēlēm izcīnīja vietu pamatturnīrā. Finālā Čžao Sjiņtuns pārspēja Marku Viljamsu ar rezultātu 18:12, izcīnot trešo reitinga titulu karjerā.

 Formāts 
Pasaules reitinga 16 labākie snūkeristi pēc 2025. gada Tūres čempionāta uzreiz ieguva vietu pamatturnīrā. Kvalifikācijas turnīrā, kas norisinājās no 7. līdz 16. aprīlim, piedalījās 128 sportisti. Kvalifikācijas turnīrs norisinājās četrās kārtās - trešajā kārtā startējā snūkeristi no 17. līdz 48. vietas reitingā, otrajā kārtā startēja snūkeristi no 49. līdz 80. vietai, bet dalību pasaules čempionātā no pirmās kvalifikācijas kārtas sāka zemāko vietu ieguvēji, amatieri un snūkeristes. 16 labākie kvalifikācijas spēlētāji tika pasaules čempionāta pamatkārtā, kur tikās ar 16 labākiem pasaules reitingā. Pasaules čempionāta pamatturnīra pirmās kārtas spēles norisinājās divās sesijās līdz 10 uzvarētiem freimiem. Otrās kārtas un ceturtdaļfināla spēles norisinājās trijās sesijās līdz 13 uzvarētiem freimiem. Pusfināla spēles norisinājās līdz 17 uzvarētiem freimiem, bet fināla spēle četrās sesijās norisinājās līdz 18 uzvarētiem freimiem.

 Naudas balva 
Turnīra uzvarētājs ieguva £500,000 naudas balvu no kopēja naudas balvas fonda £2,395,000 apmērā. Naudas sadalījums ir apkopots  zemāk.

 Uzvarētājs: £500,000
 Finālists: £200,000
 Pusfinālists: £100,000
 Ceturtdaļfinālists: £50,000
 Astotdaļfinālists: £30,000
 Pirmās kārtas sasniegšana: £20,000
 Kvalifikācijas ceturtās kārtas sasniegšana: £15,000
 Lielākais breiks (ieskaitot kvalfikācijas turnīru): £15,000

Klāt naudas balvai par lielāko breiku snūkeristi varēja saņemt £40,000 un £10,000 naudas balvas par veiktiem maksimāliem breikiem pamatturnīrā un kvalifikācijas turnīrā attiecīgi.

 Turnīra apkopojums 

 Kvalifikācijas turnīrs 
Latviešu snūkerists Artemijs Žižins, kurš aizvadīja savu pirmo sezonu profesionālajā tūrē, pirmajā kvalifikācijas kārtā ar rezultātu 4:10 piekāpās velsietim Dilanam Emerijam. Pirmo kvalifikācijas kārtu nespēja pārvarēt arī 14 gadus vecais poļu snūkerists Mihals Šubarčiks, kurš ar rezultātu 8:10 piekāpās Dīnam Jongam.

Trešā kvalifikācijas kārta sagādāja pirmos pārsteigumus. Iepriekšējā pasaules čempionāta ceturtdaļfinālists Stīvens Magvairs ar rezultātu 3:10 piekāpās ķīniešu amatierim Gao Jaņam, 25. pasaules reitinga numurs Džeks Lisovskis ar 8:10 piekāpās 73. reitinga numuram Zakam Šuretijam, bet 2015. gada pasaules čempions Stjuarts Bingēms ar 6:10 zaudēja Maiklam Holtam.

Pamatturnīrā iekļuva Daniels Velss, Čžou Juelons, Zaks Šuretijs, Hoseins Vafajejs, Bens Vūlastons, Čžao Sjiņtuns, Raijans Dejs, Kriss Veikelins, Fans Čženji, Džo O'Konors, Pans Czjuņsujs, Vu Jicze, Deivids Gilberts, Leis Peifans, Metjū Selts, kā arī Ali Karters.

 Pamatturnīrs 
2024. gada pasaules čempions Kairens Vilsons noslēdza dalību turnīrā jau pirmajā kārtā, zaudējot četru freimu pārsvaru un izšķirošajā freimā piekāpjoties Lejam Peifanam ar 9:10. Otro gadu pēc kārtas esošais pasaules čempions izstājās jau pirmajā kārtā - 2023. gada pasaules čempions Luka Bresels 2024. gadā nespēja pārspēt Deividu Gilbertu.

Ceturtdaļfinālā tikās Džons Higinss un Marks Viljamss, kuru kopējs vecums (99 gadi) bija lielākais Pasaules čempionātu ceturtdaļfinālu vēsturē. Spēles sākumā skotu snūkerists izvirzījās vadībā ar 5:1, taču vēlāk izlaida pārsvaru, ļaujot velsietim izlīdzināt rezultātu. 92. gada klases derbijā cīņa turpinājās izšķirošajā 25. freimā - Higinss nespēja raidīt zilo bumbu lūzē, Viljamss to izmantoja un izcīnīja vietu pusfinālā.

Paralēlās spēlēs Čžao Sjiņtuns pārspēja Krisu Veikelīnu ar 13:5, Ronijs O'Salivans izcīnīja uzvaru pret Sji Czjahueju ar 13:9, bet Džads Tramps uzvarēja pret Luku Breselu ar 13:8.
Pirmajā pusfinālā tikās septiņkārtējais pasaules čempions tikās pret bijušo profesionāli Čžao Sjiņtunu. Spēles sākumā abi snūkeristi demonstrēja sīvu cīņu, taču vēlāk ķīnietis uzvarēja deviņus freimus pēc kārtas un ar rezultātu 17:7 nodrošināja sev vietu finālā.

Paralēlajā spēlē Marks Viljamss spēkojās ar Džadu Trampu. Tramps dominēja pirmās sesijas noslēgumā un otrās sesijas sākumā, uzvarot četrus freimus pēc kārtas, taču velsietis panāca savu pretinieku un izvirzījās vadībā ar 16:12. Tramps uzvarēja nākamos divus freimus, bet Viljamss spēja izcīnīt uzvaru pusfinālā ar 17:14, nonākot finālā.
Finālā tikās Čžao Sjiņtuns un Marks Viljamss. Ķīniešu snūkerists jau pirmajā sesijā izvirzījās vadībā ar graujošu rezultātu 7:1. Otrās dienas rīta sesijā Sjiņtuns gandrīz panāca uzvaru spēlē, nonākot freima attālumā no titula, taču Viljamss pagarināja finālu līdz noslēdzošajai sesijai. Vakara sesijā no piektā mēģinājuma Sjiņtuns noslēdza spēli un kļuva par pirmo snūkeristu no Ķīnas, kas izcīnīja pasaules čempiona titulu.

Uzvara pasaules čempionātā atnesa Čžao Sjiņtunam divu gadu profesionāļa kārti, kas ļauj piedalīties WST profesionālās tūres turnīros, kā arī ieņemt 11. vietu pasaules reitingā. Profesionāļa kārts, ko Sjiņtuns nopelnīja, pateicoties dominancei Eiropas Q Tour turnīros, nonāca Dilanam Emerijam, kurs ieņēma otro vietu Q Tour sezonas reitingā.

 Pasaules čempionāta pamatturnīrs 

 1. kārta 
Pirmās kārtas spēļu apkopojums. Ar treknrakstu izcelti uzvarētāji.
+Spēlētājs 1RezultātsSpēlētājs 2Kairens Vilsons (1.)9:10Leis Peifans (39.)Džeks Džonss (16.)4:10Čžao Sjiņtuns (a)Nils Robertsons (9.)8:10Kriss Veikelins (20.)Marks Alens (8.)10:6Faņs Čženji (46.)Ronijs O'Salivans (5.)10:4Ali Karters (18.)Čžaņs Anda (12.)7:10Paņs Czjuņsujs (27.)Sji Czjahuejs (13.)10:6Deivids Gilberts (23.)Marks Selbijs (4.)8:10Bens Vūlastons (44.)Džons Higinss (3.)10:7Džo O'Konors (30.)Sjao Gudons (14.)10:4Metjū Selts (34.)Barijs Hokinss (11.)9:10Hoseins Vafajejs (24.)Marks Viljamss (6.)10:8Vu Jicze (22.)Luka Bresels (7.)10:7Raijans Dejs (36.)Dins Czjuņhuejs (10.)10:7Zaks Šuretijs (73.)Šons Mērfijs (15.)10:4Daniels Velss (49.)Džads Tramps (2.)10:4Čžou Juelons (32.)

 2. kārta 
Otrās kārtas spēļu apkopojums.
+Spēlētājs 1RezultātsSpēlētājs 2Leis Peifans (39.)10:13Čžao Sjiņtuns (a)Kriss Veikelins (20.)13:6Marks Alens (8.)Ronijs O'Salivans (5.)13:4Pans Czjuņsujs (27.)Sji Czjahuejs (13.)13:10Bens Vūlastons (44.)Džons Higinss (3.)13:12Sjao Gudons (14.)Hoseins Vafajejs (24.)10:13Marks Viljamss (6.)Luka Bresels (7.)13:4Dins Czjuņhuejs (10.)Šons Mērfijs (15.)10:13Džads Tramps (2.)

 Ceturtdaļfināls 
Ceturtdaļfināla spēļu apkopojums.
+Spēlētājs 1RezultātsSpēlētājs 2Čžao Sjiņtuns (a)13:5Kriss Veikelins (20.)Ronijs O'Salivans (5.)13:9Sji Czjahuejs (13.)Džons Higinss (3.)12:13Marks Viljamss (6.)Luka Bresels (7.)8:13Džads Tramps (2.)

 Pusfināls 
Pusfināla spēļu apkopojums.
+Spēlētājs 1RezultātsSpēlētājs 2Čžao Sjiņtuns (a)17:7Ronijs O'Salivans (5.)Marks Viljamss (6.)17:14Džads Tramps (2.)

 Fināls 
Fināla spēles apkopojums.
+Spēlētājs 1RezultātsSpēlētājs 2Čžao Sjiņtuns (a)18:12Marks Viljamss (6.)

 Atsauces 

Kategorija:2025. gads sportā
Kategorija:Snūkers